Koebaai, eilandvakansie – dié bekendes se vakansieplanne val deur mat | Huisgenoot
Sê tot siens vir daardie lekker eilandvakansie wat jy beplan het. Foto: Unsplash
Die wêreld het sy grense soos een mens vir Suid-Afrika gesluit nadat Suid-Afrikaanse wetenskaplikes uitgevind het 'n nuwe variant van die coronavirus het na vore gekom.
Die Wêreldgesondheidsorganisasie het dié variant omikron gedoop, terwyl Amerika, Brittanje, die Europese Unie, Japan, Australië, Turkye, Singapoer, Israel, Indië, Kanada, Egipte, Angola en talle ander lande sy grense vir Suid-Afrika gesluit het.
Pres. Cyril Ramaphosa se beroep dat dié lande hul grense vir Suid-Afrika moet oopstel, het op dowe ore geval en talle Suid-Afrikaners moes maar die bitter pil sluk: Hulle sal nié binnekort oorsee kan reis nie.